Monique and Henry Wedding | The Moon & Sixpence - DeAnna Photography
Ek dink nie enigiemand sal met my stry as ek sê dat Monique vrek mooi oë het nie. Net soos die eerste foto dit wys.
Ek het weereens die geleentheid gehad om saam met die wonderlike Hannelie van Hannelee Photography af te neem en dit was soos gewoonlik 'n groot voorreg!
Hierdie troue was by The Moon & Sixpence en dit was ook my eerste keer wat ek 'n troue daar afgeneem het. Ek kan verstaan hoekom so baie mense gaande is oor die plek. Dit is stunning, die diens is goed en ek is mal oor die kapel.
Een ding van hierdie troue wat my vir lank sal bybly is Monique en Henry se dekor en details. Ek hou sommer baie van hul uitnodigings en Henry se skouer ruiker was anders as die normale skouerruikers wat ons hier in Gauteng sien. Hulle het definitief baie aandag aan die details gegee.